Uitdagings na Uitkoms – NG Elarduspark
Dr. Lieze Meiring is saam met ‘n span beraders beskikbaar om limonade te maak van die suurlemoene wat lewe jou bied. Sy, saam met Dr. Faure Louw en Dr. Ryna Grobelaar behartig die pastorale spreekkamer.
Dr. Faure Louw begelei mense wat vir die eerste keer in die huwelik wil tree met die huweliksvoorbereidingskursus. Vir die getroude mense wat hulle huwelik wil verryk, is daar die Alpha Huwelikskursus.
Die Christelike Maatskaplike Raad (CMR) Elarduspark lewer ‘n omvattende, maatskaplike diens aan die gemeenskap om mense sosiaal, emosioneel en ekonomies te bemagtig. Dienste sluit in statutêre werk, terapeutiese dienste, aannemings, groepwerk, en gemeenskapswerk.
ie pastorale spreekkamer is ‘n plek waar stories van pyn, hartseer en ook vreugde gedeel en deurgewerk word.
Finansiële ondersteuning word bestuur deur ‘n alimentasie komitee wat saamgestel is deur onder andere mense met finansiёle kundigheid. Riglyne vir hulpverlening fokus daarop om mense deur ‘n tydelike krisis te ondersteun, sodat hulle weer selfstandig op hulle eie kan funksioneer.
Persone in nood word ondersteun in hulle finansiële beplanning en bestuur. Ons het ‘n netwerk van kundiges wat mense in finansiële nood kan bystaan met advies ten opsigte van basiese finansiële beplanning, of die opstel van ‘n begroting. Ek kan omgee deur my kundigheid aan te bied om mense met finansiële beplanning te help.
Kom word begelei in ‘n proses waar gebeure en gevoelens van mekaar geskei word om rasioneel te besin en tot insig te kom oor wat tot die dood van die huwelik aanleiding gegee het, sodat jy die stukke van jou lewe weer kan optel en jy vir jou lewe vorentoe ‘n nuwe storie kan skryf.
Die gebedsbediening vind sy motivering in Handelinge 2:42. Die Nuwe Testamentiese kerk het hulle op vier beginsels “heelhartig toegelê” (die betekenisveld van die Grieks impliseer om ook met inspanning met iets te volhard, ten spyte selfs van moontlike teenstand of moeilikhede).
Dit is vir ons in Elarduspark baie belangrik om ons siek lidmate in die hospitaal en tuis te besoek. Dit is deel van ons gemeente se leuse wat sê: Die gemeente wat omgee.
Alphais ‘n inleidende kursus tot die Christelike geloof en bestaan uit 6 sessies wat handel oor die sleutelaspekte van Christenskap.
ach branch of Jacob’s Well aims to build up a growing network of churches, organisations, businesses and individuals that are passionate and keen to be more effective in their help to the people in their communities that find themselves without any form of regular and self-sustainable income.
‘n Gekwalifiseerde fisioterapeut bied Pilates oefeninge aan in die Artossaal op Donderdae 09:00 – 09:45.
Die bediening fokus daarop om huiswerkers van die omgewing te bemagtig deur die aanleer van naaldwerk vaardighede, om sodoende hulle eie klere te maak en te herstel of ‘n ekstra inkomste te verdien. Dit is ook ‘n geleentheid waar die evangelie aan hulle bedien word.
Hierdie bediening bied ‘n ruimte waar mense wat nog moet aftree en mense wat reeds afgetree het in mekaar se ervarings, wyshede, vrese, verwagtings, uitdagings en kreatiewe planne kan deel. Die wat nog moet aftree word begelei op hierdie reis en vir die wat reeds afgetree het, word geleenthede geskep om steeds sinvol by die gemeenskap betrokke te wees.